第6屆香港行政長官選舉

2022年香港行政長官選舉，係香港特別行政區嘅第六屆行政長官選舉，喺2022年5月8號舉行。提名期由2022年4月3號開始，去到4月16號完。由於呢次選舉得李家超一個候選人唔存在任何競爭，再加上本身嘅小圈子性質，因此國際社會普遍認為呢次選舉只不過係一場由中國共產黨操控進一步瓦解一國兩制嘅假選舉。

根據中共操控嘅全國人大強行通過顛覆香港選舉制度嘅311決定，行政長官候選人須要攞到唔少於188名選舉委員會委員嘅提名，而且喺5個界別當中每個界別須要攞到唔少於15個委員嘅提名，之後須要經過候選人資格審查委員會審查係唔係符合擁護基本法同埋效忠特區嘅要求。今屆行政長官會由選舉委員會1461位委員投票選出，而且必須至少攞到751票先至可以當選。

選前事件 
2022年2月，香港嘅武肺第五波疫情惡化，中共中央總書記習近平向香港政府作出重要指示，下令將盡快穩住香港疫情作為當前壓倒一切嘅任務。2月18號，行政長官會同行政會議宣佈引用緊急法，押後原定2022年3月27號舉行嘅行政長官選舉到5月8號舉行。

2022年4月6號上晝，香港中聯辦約見選委，傳達李家超係中共唯一支持嘅候選人，呼籲選委支持。會後，部分選委表示將提名李家超為行政長官候選人，但當時李家超仲未宣布參選。下晝，政府發佈新聞稿表示特首林鄭月娥已經收到政務司司長李家超辭職，並即時開始休假。辭職到4月6號獲得中華人民共和國國務院批准，李家超隨即宣布參加新一屆特首選舉。李家超原定喺4月8號舉行網上記者招待會，但之後延遲一日進行。而佢亦攞到786張提名票，係香港小圈子特首選舉史上，單屆攞到最多提名票嘅參選人。

2022年5月8號，喺歷屆第二低嘅投票率下，李家超作為唯一候選人以1416票當選，係香港小圈子特首選舉史上得票最多嘅當選人，不過李家超當選後得唔到國際社會嘅任何祝賀，而且學者更指李家超嘅所謂「高票當選」就同北韓獨裁者金正恩話自己「高票當選」一樣惹人恥笑。

候選人

正式候選人名單

李家超嘅爭議事項
2022年4月9號，李家超宣布參選特首選舉。喺冇提出政綱嘅情況下，佢就已經得到好多親中派選委嘅支持。而親中派選委呢啲做法就俾一啲人質疑，其中自稱為非建制派嘅立法會議員狄志遠話，有政綱先可以俾人信心，否則唔知憑乜嘢支持，亦唔符合常理。香港民研副行政總裁鍾劍華就話，喺北京政府干預嘅情況下，李家超根本唔會有對手，其他損壞自然心領神會，其他社會議題等事宜都唔重要。最終李家超當選，但國際社會普遍認為呢次選舉其實係中共欽點，違反民主規範。

個人競選YouTube頻道界畀人停用
李家超嘅競選辦公室喺短片平台YouTube開設嘅頻道「Johnlee2022」畀人停用，競選辦主任喺2022年4月20號表示，當日朝早接獲Google通知，表示頻道違反美國制裁相關政策。

入唔到閘嘅人
以下人士都公開表示過參選，但係最後都做唔到候選人。
冼國林
胡世全
賴紅梅
傅昌權
李稚嘉
黃文康
壬昕陽
蕭德良

選舉結果

外界評論
李家超5月8日被宣布成為香港特首後，國際多間傳媒以詳盡篇幅報道，多以李家超警察背景，同佢係中共授意人選做切入點，又拒絕使用「選舉」或「當選」詞彙形容。

英國廣播公司報導，回顧李家超出身警察嘅職業生涯，提及喺佢保安局局長任內，香港黑警因大量對示威者出動水炮車、催淚彈、橡膠子彈同實彈而受批評。報導又提到23條立法，指政府喺2003年嘗試為23條立法失敗以嚟，無香港特首再試過，但而家李家超話呢個係新政府嘅「頭等大事」。特別嘅係，報導提到李家超「比卡超」嘅花名除咗姓名諧音，亦解釋有人攞嚟形容李對中共「好似寵物咁忠誠」。

《金融時報》以「中共支持嘅強硬派李家超獲選為香港下一任領導人」做標題。報導解釋李由「僅限愛國者」、主要由親中共嘅政客同商人組成嘅選委會選出，選委會人數佔香港總人口0.02%。報導強調港版國安法關押無辜市民、「愛國者治港」新選舉制度下無競爭嘅選舉情況，形容中共主導顛覆香港選舉制度已經剝奪咗香港市民嘅投票權。

報導嘅標題係「李家超：香港選出中共強硬派同前保安局局長做新領導人」，副題就係「新領導人係港版國安法嘅堅定支持者」。

《紐約時報》形容呢場選舉係「中共喺香港嘅人」嘅「繼承」，標題係「中共嘅人喺香港繼承咗一個被控制嘅城市」，副題形容「李家超週日贏得一場橡皮圖章領導選舉，將對呢個前英國殖民地，實行下一階段中共不可告人嘅任務」。報導介紹李家超係「2019年鎮壓香港反送中運動嘅主要策劃者」、「對中共堅定忠誠，係被『揀選』成為香港下任領導人。《紐約時報》又引述同史丹福大學費曼‧斯波格利國際研究所高級研究員指，中共「將選舉過程進一步扭曲為一場毫無意義嘅競爭」，形容即使喺伊朗，政府首腦嘅競爭都更多。

CNN嘅報導題為「香港嘅下一任領導人係一個強硬嘅前警察，曾經暴力鎮壓示威者」，介紹李家超係領導鎮壓2019年反送中運動嘅人、港版國安法嘅代言人，喺佢監督下，捉咗幾十個社運人士並搜查新聞機構。報導又提及，民主支持者對李上任感到絕望，並引數據指舊年有超過10萬香港人申請BNO簽證；另外今年2月同3月，有超過18萬人離開香港，但同時只有約39,000人入境。

《朝日新聞》直斥李家超忠於中共、鎮壓200萬人示威嘅反送中運動、打壓民主派，將香港變成「警察都市」。

報導嗰陣，形容監督鎮壓香港民主運動嘅保安局前局長李家超，由忠於中共嘅選舉委員會宣布成為下任香港特首。報導除咗話前保安主管李家超「確認」成為香港下任領導人，內文則指佢作為前保安首長，主導咗「鎮壓」香港嘅民主運動，被忠於中共嘅委員會「宣布」成下任香港特首。

澳洲廣播公司報導，親中共選委會「認可」李家超係下任香港特首。

《聯合新聞》以大字標題報導李家超成為香港下任領袖，係「中國共產黨手中傀儡」。

2022年行政長官選舉官方網站
星島頭條－2022年行政長官選舉專頁

06
類:2022年選舉
類:香港2022年